b'\n_START_ARTICLE_\nSerisiini\n_START_PARAGRAPH_\nSerisiini eli silkkiliima (kreik. serikos, silkki) on mulperiperhosen (silkkiperhosen) toukan liimarauhasesta erittyv\xc3\xa4 valkuaisaine, joka ymp\xc3\xa4r\xc3\xb6i luonnonsilkin kahta fibroiinis\xc3\xa4iett\xc3\xa4 liimaten ne toisiinsa. Se on kova, kiilloton ja kellert\xc3\xa4v\xc3\xa4 aine, joka poistetaan silkki\xc3\xa4 puhdistettaessa l\xc3\xa4mpim\xc3\xa4ll\xc3\xa4 saippualiuoksella. Serisiini poistetaan tavallisesti vasta valmiista silkkilangasta tai -kankaasta, koska se suojaa kuituja k\xc3\xa4sittelyn aikana. Silkki\xc3\xa4, josta serisiini\xc3\xa4 ei ole poistettu, nimitet\xc3\xa4\xc3\xa4n raakasilkiksi. Sen painosta on serisiini\xc3\xa4 25\xe2\x80\x9330 prosenttia.'